PMIndiaData/PMIndiaSum huggingface dataset:
ఛార్టర్డ్ అకౌంటెంట్స్ ఆఫ్ ఇండియా (ఐ సి ఎ ఐ) మరియు కెన్యాకు చెందినా సర్టిఫైడ్ పబ్లిక్ అకౌంటెంట్స్ ఆఫ్ కెన్యా (ఐ సి పి ఎ కె) మధ్య అవగాహన ఒప్పందానికి (ఎం ఓ యు) కాబినెట్ ఆమోదం

మన దేశానికి చెందిన ఛార్టర్డ్ అకౌంటెంట్స్ ఆఫ్ ఇండియా (ఐ సి ఎ ఐ) మరియు కెన్యాకు చెందినా సర్టిఫైడ్ పబ్లిక్ అకౌంటెంట్స్ ఆఫ్ కెన్యా (ఐ సి పి ఎ కె) మధ్య అవగాహన ఒప్పందం కుదుర్చుకోవాలన్న ప్రతిపాదనకు ప్రధానమంత్రి శ్రీ నరేంద్ర మోడీ అధ్యక్షతన జరిగిన మంత్రివర్గ సమావేశం ఆమోదించింది. ఉమ్మడి పరిశోధన, నాణ్యతా ప్రమాణాల మద్దతు, సమర్ధత, సామర్ధ్య వృద్ధి, శిక్షణలో ఉన్న అకౌంటెంట్ల మార్పిడి కార్యక్రమాలు మరియు అకౌంటెంట్ల వృత్తిపరమైన సామర్ధ్యాన్ని (సిపిడి) పెంపొందించడానికి కోర్సులు, అధ్యయన గోష్ఠులు, సదస్సులు నిర్వహించడం ద్వారా జ్ఞాన మార్పిడికి రెండు దేశాల మధ్య ఉమ్మడి సహకారం మరియు సమన్వయం పెంపొందించడానికి ఈ ఒప్పందం తోడ్పడుతుంది. వివరాలు: • ఐ సి ఎ ఐ మరియు ఐ సి పి ఎ కె పరస్పరం ఇచ్చిపుచ్చుకోవడం ద్వారా ఒప్పంద భాగస్వామ్య సంస్థకు చెందిన సభ్యులకు, సిబ్బందికి తమ జ్ఞానాన్ని, అనుభవాన్ని పంచడం, ఉభయులు అంగీకరించిన పని క్రమం ప్రకారం పనిని అప్పగించి నియుక్తులను చేయడం • ఐ సి ఎ ఐ / ఐ సి పి ఎ కె మధ్య కుదిరిన అవగాహన ఒప్పందంలో (ఎం ఓ యు) పొందుపరచిన విధంగా వ్యూహాత్మక భాగస్వామ్యం మరియు సమన్వయము బహిర్గతం అయ్యేలా జాగృతం చేయడానికి కార్యక్రమాలను ఉమ్మడిగా ప్రోత్సహించడం • ఐ సి ఎ ఐ మరియు ఐ సి పి ఎ కె సంస్థలు సమన్వయము ద్వారా శిక్షణా ప్రమాణాలను నిర్దేశించడం, శిక్షణలో ఉన్న అకౌంటెంట్ల మార్పిడి కార్యక్రమాలు నిర్వహించడం ఒప్పందం వల్ల ప్రభావం: కెన్యాతో భారతేశానికి చాలాకాలం నుంచి వాణిజ్య సంబంధాలు ఉన్నాయి. కెన్యాకు భారత్ అతిపెద్ద ఎగుమతిదారు. ఆరవ అతిపెద్ద వాణిజ్య భాగస్వామి. స్థూల జాతీయోత్పత్తి వృద్దిని చూసినప్పుడు కెన్యా ఆర్ధిక వ్యవస్థ 2017లో ఆఫ్రికాలో పై వరుసలో ఉందని ఆఫ్రికా దేశాలకు చెందిన ఒక నివేదికలో తెలిపారు. కెన్యా ఆర్ధిక పునాదులు వైవిధ్యభరితం. తమ వస్తువులను భారతీయ మార్కెట్లలోకి ఎక్కువగా పంపాలని కెన్యా భావిస్తోంది. మరోవైపు కెన్యాతో విదేశీ వాణిజ్యంలో అగ్రగామి కావాలని భారత్ అభిలషిస్తోంది. ఆఫ్రికాలోని అగ్రగామి ఆర్ధిక వ్యవస్థలలో కెన్యా ఒకటి కావడం వల్ల ఇటీవల కాలంలో ఉభయ దేశాల మధ్య పరస్పరం పెట్టుబడులు పెరగడం, విశ్వాసం పాదుకొనడం జరిగింది. అంతేకాక కెన్యా ఆర్ధిక ప్రగతిలో భారత ఛార్టర్డ్ అకౌంటెంట్స్ ఇదివరకే ప్రముఖ భూమికను నిర్వహిస్తున్నారు. అందువల్ల కెన్యాలో మున్ముందు భారతీయ ఛార్టర్డ్ అకౌంటెంట్లకు వృత్తిపరమైన అవకాశాలు ఉండే ఆస్కారం ఉంది.
క‌స్ట‌మ్స్ వ్య‌వ‌హారాల‌లో ప‌ర‌స్ప‌రం స‌హాయం మ‌రియు స‌హ‌కారం అనే అంశాలపై భార‌త‌దేశం, ఫిలిప్పీన్స్ ల మధ్య ఒప్పందానికి ఆమోదం తెలిపిన మంత్రివ‌ర్గం

క‌స్ట‌మ్స్ వ్య‌వ‌హారాల‌లో ప‌ర‌స్ప‌ర అంశంపై పరస్పరం స‌హాయాన్ని అందించుకోవడం, ఇంకా స‌హ‌కరించుకోవడం అనే అంశాలపై భార‌త‌దేశం మరియు ఫిలిప్పీన్స్ ల మ‌ధ్య ఒక ఒప్పంద పత్రంపై సంత‌కాలకు మ‌రియు ఆ ఒప్పందం యొక్క అనుమోదానికి సంబంధించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ఒప్పందం క‌స్ట‌మ్స్ సంబంధిత నేరాల నివార‌ణ‌లోను మ‌రియు ద‌ర్యాప్తున‌కు అవ‌స‌ర‌మైన స‌మాచారాన్ని అందుబాటులోకి తీసుకు రావడంలోను స‌హాయప‌డుతుంది. ఈ ఒప్పందం రెండు దేశాల మధ్య వాణిజ్యం సాఫీగా జ‌రిగేందుకు మరియు రెండు దేశాల మ‌ధ్య వ‌స్తువుల వ్యాపారం స‌మ‌ర్థ‌మైన రీతిలో జ‌రిగేందుకు కావ‌ల‌సిన క్లియ‌రెన్సుల‌కు మార్గాన్ని సుగమం చేయగ‌ల‌ద‌ని ఆశిస్తున్నారు. జాతీయ స్థాయిలో త‌త్సంబంధిత న్యాయప‌ర‌మైన ఏర్పాట్లను ఉభ‌య దేశాలు పూర్తి చేసిన తరువాత ఈ ఒప్పందం అమ‌లులోకి రాగలదు. పూర్వ‌రంగం: ఇరు దేశాల క‌స్ట‌మ్స్ అధికారుల మ‌ధ్య స‌మాచారంతో పాటు ర‌హ‌స్య స‌మాచారం యొక్క ఆదాన ప్రదానం కోసం ఒక లీగల్ ఫ్రేమ్ వర్క్ కు ఈ ఒప్పందం వీలు కల్పిస్తుంది. క‌స్ట‌మ్స్ చ‌ట్టాలు స‌ముచిత రీతిలో వ‌ర్తించే విధంగాను, క‌స్ట‌మ్స్ నేరాల నివారణలోను మరియు క‌స్ట‌మ్స్ నేరాల ద‌ర్యాప్తు లోను ఈ ఒప్పందం సహాయకారిగా ఉండడంతో పాటు, చ‌ట్ట స‌మ్మ‌త‌మైన వ్యాపారం అభివృద్ధి చెందేందుకు కూడా ఈ ఒప్పందం తోడ్ప‌డనుంది. ఇరు ప‌క్షాల‌కు చెందిన క‌స్ట‌మ్స్ పాల‌న యంత్రాంగాల స‌హ స‌మ్మ‌తితో ప్ర‌తిపాదిత ఒప్పందం యొక్క ముసాయిదా పాఠాన్ని ఖ‌రారు చేయ‌డ‌మైంది. భార‌త‌దేశ క‌స్ట‌మ్స్ విభాగం యొక్క అవ‌స‌రాల‌ను మ‌రియు ఆందోళ‌న‌ల‌ను ఈ ముసాయిదా ఒప్పందం లెక్క లోకి తీసుకొంటుంది. మ‌రీ ముఖ్యంగా, ప్ర‌కటించిన క‌స్ట‌మ్స్ విలువ యొక్క ఖ‌చ్చిత‌త్వానికి సంబంధించినటువంటి స‌మాచారాన్ని ఇచ్చి పుచ్చుకోవ‌డం పైన, రెండు దేశాల మ‌ధ్య లావాదేవీలు జ‌రుగుతున్న వ‌స్తువుల యొక్క స‌ర్టిఫికెట్స్ ఆఫ్ ఆరిజిన్ యొక్క ప్రామాణిక‌త‌ పైన ఈ ముసాయిదా ఒప్పందం శ్రద్ధ వహిస్తుంది.
తిరుపతి లోను, బెర్హం పుర్‌ లోను ఇండియన్ ఇన్‌స్టిట్యూట్స్ ఆఫ్ సైన్స్ ఎడ్యుకేష‌న్ & రిస‌ర్చ్ (ఐఐఎస్ఇఆర్ స్ )కు శాశ్వత ప్రాంగణాల ఏర్పాటు మరియు కార్యకలాపాల ఆరంభానికి ఆమోదం తెలిపిన మంత్రివర్గం

ప్రధాన మంత్రి శ్రీ‌ నరేంద్ర మోదీ అధ్యక్ష‌తన జరిగిన కేంద్ర మంత్రివర్గ సమావేశం ఆంధ్ర ప్రదేశ్ లోని తిరుపతి లో, ఒఢిశా లోని బెర్హం పుర్‌ లో రెండు నూతన ఇండియన్ ఇన్‌స్టిట్యూట్స్ ఆఫ్ సైన్స్ ఎడ్యుకేష‌న్ & రిస‌ర్చ్ (ఐఐఎస్ఇఆర్ స్)కు శాశ్వత ప్రాంగణాలను ఏర్పాటు చేయడానికి మరియు అవి కార్యకలాపాలను ఆరంభించడానికి ఆమోదం తెలిపింది. దీనికి మొత్తం వ్యయం 3074.12 కోట్ల రూపాయలు కావచ్చని (ఇందులో పునరావృత్తం కానటువంటి వ్యయం రూ. 2366.48 కోట్ల రూపాయలు మరియు ఆవృత్తమయ్యేటటువంటి వ్యయం 707.64 కోట్ల రూపాయలు ఉంటుంది) భావిస్తున్నారు. ఏడో సిపిసి లో పేర్కొన్న లెవెల్ 14 లో– ప్రతి ఒక్క ఐఐఎస్ఇఆర్ కు ఒక్కొక్కటి చొప్పున– రెండు రిజిస్ట్రార్ పదవులను ఏర్పాటు చేయడానికి సైతం మంత్రివర్గం ఆమోద ముద్ర వేసింది. వివరాలు: మొత్తం వ్యయం 3074.12 కోట్ల రూపాయలుగా మదింపు చేయడమైంది. దీనిలో 2366.48 కోట్ల రూపాయల ను ఈ ఆయా సంస్థ లకు శాశ్వత ప్రాంగణాల ను నిర్మించడం కోసం దిగువన పేర్కొన్న ప్రకారం వెచ్చించనున్నారు. సంస్థలు మూలధనం ఆవృత్త వ్యయం మొత్తం ఐఐఎస్ఇఆర్ తిరుపతి 1137.16 354.18 1491.34 ఐఐఎస్ఇఆర్ బెర్హం పుర్‌ 1229.32 353.46 1582.78 మొత్తం వ్యయం 2366.48 707.64 3074.12 రెండు ఐఐఎస్ఇఆర్ లు 1,17,000 చ.మీ విస్తీర్ణం లో నిర్మితమవుతాయి. ప్రతి ఒక్క ఐఐఎస్ఇఆర్ లో 1855 మంది విద్యార్థుల కోసం అన్ని మౌలిక సదుపాయాలు ఉంటాయి. ఈ సంస్థ లకు శాశ్వత ప్రాంగణాల నిర్మాణం 2021వ సంవత్సరం డిసెంబర్ కల్లా పూర్తి కావలసివుంటుంది. ప్రయోజనాలు: పూర్వ స్నాతక స్థాయిలో, స్నాతకోత్తర స్థాయి లో, పిహెచ్‌డి లు మరియు ఇంటిగ్రేటెడ్ పిహెచ్‌డి లలో అగ్రగామి నాణ్యత కలిగిన విజ్ఞాన శాస్త్ర విద్య ను ఈ ఐఐఎస్ఇఆర్ లు అందిస్తాయి. ఇవి విజ్ఞాన శాస్త్ర రంగం లో పరిశోధన లకు కూడా వీలు కల్పిస్తాయి. విజ్ఞాన శాస్త్ర పరంగా అత్యత్తమ ప్రతిభావంతుల ను శాస్త్ర విభాగం లోకి ఆకర్షించడం ద్వారా మరియు భారతదేశం లో విజ్ఞాన శాస్త్ర విభాగం లో చక్కటి మానవ వనరుల కు పునాదిని సిద్ధం చేయడం ద్వారా దేశం ఒక విజ్ఞాన భరిత ఆర్థిక వ్యవస్థ గా ముందంజ వేసేందుకు తగిన మార్గాన్ని ఈ ఐఐఎస్ఇఆర్ లు ఏర్పరచగలవు పూర్వరంగం: ఆంధ్ర ప్రదేశ్ పునర్ వ్యవస్థీకరణ చట్టం, 2014 కు అనుగుణంగా ఐఐఎస్ఇఆర్ తిరుపతి ని 2015వ సంవత్సరం లో నెలకొల్పడమైంది. కేంద్ర ఆర్థిక మంత్రి 2015 వ సంవత్సరం తన బడ్జెట్ ఉపన్యాసం లో చేసిన ప్రకటన కు అనుగుణంగా ఐఐఎస్ఇఆర్ బెర్హంపుర్ ను 2016వ సంవత్సరం లో ఏర్పాటు చేయడమైంది. ప్రస్తుతం తాత్కాలిక ప్రాంగణాల లో ఈ సంస్థ లు విధులను నిర్వహిస్తున్నాయి.
పవిత్ర మాసం రమ్ జాన్ ఆరంభ‌మైన‌ సందర్భంగా ప్రజలకు శుభాకాంక్ష‌లు తెలిపిన ప్ర‌ధాన మంత్రి

పవిత్ర మాసం రమ్ జాన్ ఆరంభ సందర్భంగా ప్రధాన మంత్రి శ్రీ న‌రేంద్ర మోదీ ప్రజలకు శుభాకాంక్ష‌లు తెలిపారు. “ప్ర‌తి ఒక్క‌రికి రమ్ జాన్ శుభాకాంక్ష‌లు. సామ‌ర‌స్యం, దయాళుత్వం మ‌రియు దానశీలత ల ప్రాముఖ్య‌ాన్ని గురించి నొక్కి ప‌లికిన ప్ర‌వ‌క్త మొహ‌మ్మ‌ద్ సాహ‌బ్ యొక్క దైవ భ‌క్త భావాల‌ను మ‌నం గుర్తుకు తెచ్చుకొందాం. ఇవి ప‌విత్ర మాస‌మైన ర‌మ్ జాన్ యొక్క సుగుణాలు కూడాను” అని ప్ర‌ధాన మంత్రి త‌న సందేశంలో పేర్కొన్నారు.
సిఐఎస్ఎఫ్  వ్య‌వ‌స్థాప‌క దినోత్స‌వం సంద‌ర్భంగా సిబ్బందికి శుభాకాంక్ష‌లు తెలిపిన ప్ర‌ధాన‌మంత్రి శ్రీ న‌రేంద్ర మోదీ

కేంద్ర పారిశ్రామిక‌భ‌ద్ర‌తా ద‌ళం(సిఐఎస్ఎఫ్‌) వ్య‌వ‌స్థాప‌క దినోత్స‌వం సంద‌ర్భంగా , ఈ సంస్థ‌కు చెందిన సిబ్బందికి ప్ర‌ధాన‌మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. “ కేంద్ర పారిశ్రామిక ,భ‌ద్ర‌తా ద‌ళానికి చెందిన సిబ్బంద‌కి సంస్థ వ్య‌వ‌స్థాప‌క దినోత్స‌వం సంద‌ర్భంగా శుభాకాంక్ష‌లు. కీల‌క సంస్థ‌ల భ‌ద్ర‌తా అవ‌స‌రాల‌ను తీర్చ‌డంలో సి.ఐ.ఎస్‌.ఎఫ్ ఎంతో ప్ర‌తిష్ఠ‌ను సంపాదించుకున్న‌ది.ఇందులో ఎన్నో సంస్థ‌లు భార‌త‌దేశ పున‌రుజ్జీవ‌నానికి చోద‌క‌శ‌క్తిగా ఉండ‌గా మ‌రికొన్ని దేశాన్ని అనుసంధానం చేస్తున్నాయి.” అని ప్ర‌ధాన‌మంత్రి అన్నారు.
తుంగ‌భ‌ద్ర స్టీల్ ప్రోడ‌క్ట్ స్ లిమిటెడ్ ను మూసివేయడానికి సంబంధించి  సిసిఇఎ తీసుకొన్న నిర్ణ‌యాన్ని అమ‌లు చేసేందుకు ఆమోదం తెలిపిన మంత్రివ‌ర్గం

తుంగ‌భ‌ద్ర స్టీల్ ప్రోడ‌క్ట్ స్ లిమిటెడ్ (టిఎస్‌పిఎల్‌) స్థిరాస్తుల విక్ర‌యానికి సంబంధించి ఆ కంపెనీని మూసివేసే విషయంలో సిసిఇఎ యొక్క నిర్ణ‌యాన్ని అమ‌లుపరచేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. అంతేకాక, ఇది టిఎస్‌పిఎల్ తాలూకు మిగ‌తా అప్పుల‌ను తీర్చివేసిన అనంత‌రం రిజిస్ట్రార్ ఆఫ్ కంపెనీస్ నుండి కంపెనీ యొక్క పేరును తొల‌గించేందుకు కూడా మార్గాన్ని సుగ‌మం చేయగలదు. కంపెనీ యొక్క ఉద్యోగులు/శ్రామికులు మ‌రియు రుణ‌దాత‌లకు అన్ని బ‌కాయిల‌ను తీర్చివేసిన తరువాత 2015 డిసెంబ‌ర్‌లో కంపెనీ మూసివేత‌కు సిసిఇఎ ఆమోదం తెలపడం ప్రస్తావనార్హం. 20,000 చ‌ద‌ర‌పు మీట‌ర్ల భూమితో పాటు ఎమ్ఎమ్‌హెచ్‌ ప్లాంటులను కూడా క‌ర్ణాట‌క ప్ర‌భుత్వానికి బ‌దిలీ చేసేందుకు మంత్రివ‌ర్గం ఆమోదం తెలిపింది. అలాగే, హాస్ పేట‌ లోని కంపెనీ కి చెందిన 82.37 ఎక‌రాల భూమిని క‌ర్ణాట‌క స్టేట్ హౌసింగ్ బోర్డ్ వినియోగించుకోవడానికి గాను క‌ర్ణాట‌క ప్ర‌భుత్వానికి విక్ర‌యించేందుకు కూడా మంత్రివ‌ర్గం ఆమోదం తెలిపింది. ఈ భూమిని క‌ర్ణాట‌క ప్ర‌భుత్వానికి వారు ఇవ్వ‌జూపినటువంటి ఒక్కో ఎక‌రా కు రూ. 66 ల‌క్ష‌ల ధ‌ర చొప్పున‌ విక్ర‌యిస్తున్నారు.
బాగాన్ లో ఆనందా దేవాల‌యాన్ని సంద‌ర్శించిన ప్ర‌ధాన మంత్రి

మ‌య‌న్మార్ లోని బాగాన్ లో ఆనందా దేవాల‌యాన్ని ప్ర‌ధాన మంత్రి శ్రీ న‌రేంద్ర మోదీ ఈ రోజు సంద‌ర్శించారు. ఇది 12వ శ‌తాబ్దం ఆరంభ కాలంలో నిర్మాణ‌మైన ఒక బౌద్ధ దేవాల‌యం. బాగాన్ ప్రాంతంలోకెల్లా రెండ‌వ అతి పెద్ద దేవాల‌యం ఇది. ఈ దేవాల‌యానికి సంబంధించిన నిర్మాణ ప‌రిర‌క్ష‌ణతో పాటు ర‌సాయ‌నాల సాయంతో కాపాడే ప‌నుల‌ను భార‌త‌దేశ పురావ‌స్తు స‌ర్వేక్ష‌ణ సంస్థ (ఎఎస్ఐ) నిర్వ‌హించింది. కింద‌టి ఏడాది భూకంపం స‌మ‌యంలో ఈ దేవాలయం ధ్వంసం అయినే నేపథ్యంలో ప్రస్తుతం పున‌రుద్ధ‌ర‌ణ ప‌నుల‌ను కొన‌సాగిస్తున్నారు. దేవాల‌యంలో జరుగుతున్న పున‌రుద్ధ‌ర‌ణ ప‌నుల‌ను తెలియ‌జేసే ఒక ఛాయా చిత్ర ప్ర‌ద‌ర్శ‌న‌ను ప్ర‌ధాన మంత్రి చూశారు. ఆయ‌న దేవాల‌యాన్ని చుట్టి వ‌చ్చారు; ప్రార్థ‌న‌ల‌లో పాలుపంచుకొన్నారు. ఈ సంద‌ర్భంగా ఎఎస్ఐ ప్ర‌తినిధులు దేవాల‌య పున‌రుద్ధ‌ర‌ణ ప్ర‌క్రియ‌ను గురించి ప్ర‌ధాన మంత్రికి వివ‌రించారు. దేవాల‌యం సంద‌ర్శ‌కుల పుస్త‌కంలో ప్ర‌ధాన‌ మంత్రి సంత‌కం చేశారు. ఆనందా దేవాల‌యం పున‌రుద్ధ‌ర‌ణ‌లో భార‌త‌దేశం అందిస్తున్న తోడ్పాటు యొక్క విశిష్ట‌త‌ను సూచించే ఒక ఫ‌ల‌కాన్ని కూడా ఆవిష్క‌రించారు. ఆసియా అంత‌టా వేరు వేరు దేశాల‌లో అనేక ప్ర‌ధాన సంర‌క్ష‌ణ ప‌నుల‌ను ఎఎస్ఐ అమ‌లుప‌రచింది. వీటిలో ఆనందా దేవాల‌యంతో పాటు అఫ్గ‌ానిస్తాన్ లోని బ‌మియాన్ బుద్ధులు, కంబోడియా లో అంకోర్‌ వ‌ట్‌, తా ప్రోమ్ దేవాల‌యం, లావోస్ లో వట్ ఫూ దేవాల‌యం, వియ‌త్ నామ్ లోని మై స‌న్ టెంపుల్ లు కూడా ఉన్నాయి.
వ్యాపార ప‌రిష్కార సంబంధ స‌హ‌కారం అంశం పై భార‌త‌దేశానికి, కొరియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

వ్యాపార ప‌రిష్కార సంబంధ స‌హ‌కారం అంశం పై భార‌త‌దేశానికి, కొరియా కు మ‌ధ్య అవ‌గాహ‌న పూర్వ‌క ఒప్పందం పత్రానికి (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. కొరియా అధ్య‌క్షుడు 2018 జులై నెల‌ లో భార‌త‌దేశం లో ఆధికారిక ప‌ర్య‌ట‌న‌కు విచ్చేసిన సంద‌ర్భంగా ఈ ఎంఒయు పై సంతకాలు జ‌రిగాయి. ఉభయ దేశాల యాంటి- డంపింగ్, స‌బ్సిడీ, కౌంట‌ర్ వేలింగ్ మ‌రియు ర‌క్ష‌ణాత్మ‌క చ‌ర్య‌లు త‌దిత‌ర వ్యాపార సంబంధిత ప‌రిష్కారాల రంగం లో స‌హ‌కారాన్ని ఈ ఎంఒయు ప్రోత్స‌హించ‌నుంది. త‌ద్వారా ద్వైపాక్షిక వ్యాపార సంబంధాలు పెంపొందుతాయి.
భార‌త‌దేశం లో ప‌ర్య‌టించిన ఇస్లామిక్ రిప‌బ్లిక్ ఆఫ్ అఫ్గ‌ానిస్తాన్ అధ్య‌క్షులు

ప్ర‌ధాన మంత్రి శ్రీ న‌రేంద్ర‌ మోదీ ఆహ్వానాన్ని అందుకొని ఇస్లామిక్ రిప‌బ్లిక్ ఆఫ్ అఫ్గ‌ానిస్తాన్ అధ్య‌క్షులు డాక్ట‌ర్ మొహమ్మద్ అశ్ ర‌ఫ్ ఘ‌నీ 2018వ సంవ‌త్స‌రం సెప్టెంబ‌ర్ 19వ తేదీ నాడు భార‌త‌దేశం లో ప‌ర్య‌టించారు. బ‌హుళ పార్శ్వాలు క‌లిగిన భార‌త‌దేశం-ఆఫ్గానిస్తాన్ వ్యూహాత్మ‌క భాగ‌స్వామ్యం తాలూకు పురోగ‌తి ని ఉభ‌య నేత‌లు ఈ సంద‌ర్భంగా స‌మీక్షించారు. ఒక బిలియ‌న్ అమెరిక‌న్ డాల‌ర్ల మైలు రాయి ని అధిగ‌మించిన ద్వైపాక్షిక వ్యాపారం లోని పురోగతి ప‌ట్ల వారు సంతృప్తి ని వ్య‌క్తం చేశారు. అలాగే, 2018వ సంవ‌త్స‌రం సెప్టెంబ‌రు 12వ తేదీ-15 వ తేదీ ల మ‌ధ్య కాలంలో ముంబ‌యి లో జ‌రిగిన భార‌త‌దేశం-అఫ్గానిస్తాన్ వ్యాపారం మ‌రియు పెట్టుబ‌డి ప్ర‌ద‌ర్శ‌న విజ‌య‌వంతంగా ముగియ‌డాన్ని వారు ప్ర‌శంసించారు. చాబ‌హార్ నౌకాశ్ర‌యం, ఇంకా ఎయర్‌-ఫ్రైట్ కారిడోర్ ల గుండాను, ఇతరత్రా సంధానాన్ని బ‌ల‌ప‌ర‌చుకోవాల‌నే దృఢ నిశ్చ‌యాన్ని కూడా వారు వ్య‌క్తం చేశారు. అఫ్గానిస్తాన్ లో మౌలిక స‌దుపాయాలు, మాన‌వ వ‌న‌రుల వికాసం, ఇంకా సామ‌ర్ధ్య నిర్మాణ సంబంధిత ఇత‌ర ప‌థ‌కాల వంటి అధిక ప్ర‌భావాన్ని ప్ర‌స‌రించే రంగాల లో నూతన అభివృద్ధియుత భాగ‌స్వామ్యాన్ని గాఢ‌త‌రం చేసుకోవాల‌న్న అంగీకారం వ్య‌క్తం అయింది. అఫ్గానిస్తాన్ లోను, ఆ దేశ ప్ర‌జ‌ల పైన ఉగ్ర‌వాదం, ఇంకా తీవ్ర‌వాదం రువ్వుతున్నటువంటి స‌వాళ్ళ‌ను ఎదుర్కోవ‌డం లో మ‌రియు శాంతి స్థాప‌న దిశ‌ గా త‌మ ప్ర‌భుత్వం చేప‌డుతున్న కార్య‌క్ర‌మాల‌ను అధ్య‌క్షులు శ్రీ ఘ‌నీ ప్ర‌ధాన మంత్రి దృష్టి కి తీసుకువ‌చ్చారు. అఫ్గానిస్తాన్ స‌మైక్యమైన, శాంతియుతమైన, స‌మ్మిళితమైన మ‌రియు ప్ర‌జాస్వామ్య‌యుత‌మైన దేశం గా కొన‌సాగడంతో పాటు ఆర్థికం గా చైత‌న్య‌శీలం గా ఉండే ఒక దేశం గా ఆవిర్భ‌వించేందుకు కూడా త‌గినటువంటి శాంతియుత, రాజీ యుతమైన ప్ర‌క్రియ‌ అఫ్గాన్ నాయ‌క‌త్వం లో, అఫ్గాన్ యాజ‌మాన్యం లో మ‌రియు అఫ్గాన్ నియంత్ర‌ణ లో చోటుచేసుకొనేటట్లుగా భార‌త‌దేశం మ‌ద్ద‌తిస్తుంద‌ని ప్ర‌ధాన మంత్రి పున‌రుద్ఘాటించారు. ఈ ల‌క్ష్యాన్ని చేరుకొనే దిశ‌ గా, మ‌రి అంతేకాక ఆఫ్గానిస్తాన్ భ‌ద్ర‌త‌ కోసం, ఆఫ్గానిస్తాన్ సార్వ‌భౌమ‌త్వం కోసం కూడాను అఫ్గానిస్తాన్ ప్ర‌భుత్వం చేస్తున్న కృషి కి భార‌త‌దేశం తోడ్పాటు ను ఇచ్చేందుకు మొక్కవోని వచనబద్ధతను కలిగివుటుంద‌ని ప్ర‌ధాన మంత్రి స్ప‌ష్టం చేశారు. అఫ్గానిస్తాన్ లో అసంఖ్యాక‌ స్థాయి లో ప్రాణ న‌ష్టానికి దారితీసిన ఉగ్ర‌వాద దాడుల‌ను, హింస‌ ను ఆయ‌న నిర్ద్వందంగా తోసిపుచ్చుతూ, ఉగ్రవాదానికి ఎదురొడ్డి నిల‌చి పోరాడ‌డం లో అఫ్గానిస్తాన్ జాతీయ ర‌క్ష‌ణ బ‌ల‌గాల కు మ‌రియు అఫ్గాన్ ప్ర‌జ‌ల‌ కు సంఘీ భావాన్ని సైతం వ్యక్తం చేశారు. వివిధ అంత‌ర్జాతీయ వేదిక ల‌లో జ‌రిగే కార్య‌క‌లాపాలలో కనబరుస్తున్న స‌మ‌న్వ‌యం, స‌హ‌కారం పట్ల ఇరు ప‌క్షాలు సంతృప్తి ని వెలిబుచ్చాయి. ఈ స‌హ‌కారాన్ని బ‌లోపేతం చేసుకోవడం తో పాటు స‌మృద్ధి కి, శాంతి కి, స్థిర‌త్వాని కి, ఇంకా ప్ర‌గ‌తి కి త‌మ ప్రాంతీయ భాగ‌స్వాముల‌ తోను, అంత‌ర్జాతీయ భాగ‌స్వాముల తోను మ‌రింత స‌న్నిహితంగా ప‌ని చేయాల‌నే సంక‌ల్పాన్ని ఉభయ పక్షాలు వ్య‌క్తం చేశాయి.
రాష్ట్రీయ యువ సశక్తీకరణ్ కార్యక్రమ్ స్కీము ను 2017-18 నుండి 2019-2020 వరకు నడుపుతూ ఉండేందుకు ఆమోదం తెలిపిన మంత్రివర్గం

రాష్ట్రీయ యువ సశక్తీకరణ్ కార్యక్రమ్ స్కీము ను ఇఎఫ్ సి సిఫారసు చేసినట్లుగా 1,160 కోట్ల రూపాయల బడ్జెట్ అవుట్ లే తో 2017-18 నుండి 2019-2020 వరకు నడుపుతూ ఉండేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ప్రధాన అంశాలు: పన్నెండో పంచ వర్ష ప్రణాళిక కాలం లో, ఆర్థిక మంత్రిత్వ శాఖ మరియు నీతి ఆయోగ్ ల ను సంప్రదించిన మీదట చేపట్టిన హేతుబద్ధీకరణ కసరత్తు లో భాగం గా ఎనిమిది పథకాల ను రాష్ట్రీయ యువ సశక్తీకరణ్ కార్యక్రమ్ లో ఉప పథకాలుగా చేయడం జరిగింది. ఇది పథకాల మధ్య చక్కని సమన్వయాన్ని సాధించడం లో సహాయకారి అయింది. దీని పర్యవసానం గా వాటి ప్రభావశీలత్వం మెరుగుపడటంతో పాటు అందుబాటులో ఉన్న వనరుల తో ఉత్తమ ఫలితాల ను రాబట్టడం సాధ్యపడుతుంది. 2014 వ సంవత్సరంలో రూపుదిద్దిన జాతీయ యువజన విధానం నిర్వచించిన ‘యువత’ అంటే 15-29 ఏళ్ల వయో వర్గం లోని యువతీ యువకులు- ఈ పథకం యొక్క లబ్ధిదారులలో ఉన్నారు. ఇక ప్రోగ్రామ్ కంపొనంట్స్ ను నిర్దిష్టం గా 10-19 ఏళ్ల వయోవర్గానికి చెందిన కిశోరావస్థ లోని వారి కోసం ఉద్దేశించడమైంది. రాష్ట్రీయ యువ సశక్తీకరణ్ కార్యక్రమ్ లో భాగమైన ఉప పథకాల లో ఈ కింద ప్రస్తావించినటువంటివి ఉన్నాయి: నెహ్రూ యువ కేంద్ర సంఘటన్ (ఎన్ వైకెఎస్); నేశనల్ యూత్ కోర్ (ఎన్ వైసి); నేశనల్ ప్రోగ్రామ్ ఫర్ యూత్ అడాలసెంట్ డివెలప్ మెంట్ (ఎన్ పివైఎడి); ఇంటర్ నేశనల్ కోఆపరేశన్; యూత్ హాస్టల్స్ (వైహెచ్); స్కౌటింగ్ గైడింగ్ సంస్థలకు సహాయం; నేశనల్ డిసిప్లిన్ స్కీమ్ (ఎన్ డిఎస్); ఇంకా, నేశనల్ యంగ్ లీడర్స్ ప్రోగ్రామ్ (ఎన్ వైఎల్ పి). పూర్వరంగం: యువజన వ్యవహారాలు క్రీడల మంత్రిత్వ శాఖ ప్రస్తుతం అమలుచేస్తున్న సెంట్రల్ సెక్టర్ స్కీమే రాష్ట్రీయ యువ సశక్తీకరణ్ కార్యక్రమ్. ఇది 12వ పంచ వర్ష ప్రణాళిక నాటి నుండి అవిచ్ఛిన్నంగా సాగుతూ వస్తోంది. యువత లో వ్యక్తిత్వాన్ని మరియు నాయకత్వ లక్షణాలను అభివృద్ధిపరచడం తో పాటు వారిని జాతి నిర్మాణ కార్యకలాపాలలో భాగస్తులను చేయడం ఈ పథకం యొక్క ధ్యేయం గా ఉంది.
రైల్వే ఉద్యోగుల‌ కు ఉత్ప‌త్తి తో ముడిప‌డ్డ బోనస్ కు ఆమోదం తెలిపిన మంత్రివ‌ర్గం

అర్హులైన నాన్‌-గెజిటెడ్ రైల్వే ఉద్యోగులకు (ఆర్‌పిఎఫ్/ఆర్‌పిఎస్ఎఫ్‌ సిబ్బంది మిన‌హా) 2017-18 ఆర్థిక సంవ‌త్స‌రానికి గాను 78 రోజుల వేత‌నం తో స‌మాన‌మైన‌టువంటి ఉత్ప‌త్తి తో ముడిప‌డ్డ బోన‌స్ (పిఎల్‌బి) చెల్లింపు న‌కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించిన కేంద్ర మంత్రివ‌ర్గ స‌మావేశం ఆమోదం తెలిపింది. రైల్వే ఉద్యోగుల‌కు 78 రోజుల పిఎల్‌బి చెల్లింపు తాలూకు వ్య‌యం 2044.31 కోట్ల రూపాయ‌ల మేర‌కు ఉండ‌వ‌చ్చ‌ని అంచ‌నా. అర్హులైన నాన్‌-గెజిటెడ్ ఉద్యోగుల‌కు పిఎల్‌బి చెల్లింపున‌కై నిర్దేశించిన‌టువంటి వేత‌న గ‌ణ‌న గ‌రిష్ఠ ప‌రిమితి నెల‌కు 7000 రూపాయ‌లు గా ఉంది. అర్హత కలిగిన రైల్వే ఉద్యోగి కి ప్ర‌తి ఒక్క‌రికి 78 రోజుల‌ కు గాను గ‌రిష్ఠం గా చెల్లించే సొమ్ము 17,951 రూపాయ‌లు గా ఉంది. ఈ నిర్ణ‌యం ఫ‌లితం గా దాదాపు 11.91 ల‌క్ష‌ల మంది నాన్‌-గెజిటెడ్ రైల్వే ఉద్యోగులు ప్ర‌యోజ‌నం పొందే అవ‌కాశం ఉంది. యావ‌త్తు దేశం లో ప‌ని చేస్తున్న నాన్‌-గెజిటెడ్ రైల్వే ఉద్యోగులు అంద‌రికీ (ఆర్‌పిఎఫ్‌/ఆర్‌పిఎస్ఎఫ్‌ సిబ్బంది మిన‌హా) రైల్వేల‌ లో ఉత్ప‌త్తి తో ముడిప‌డ్డ బోన‌స్ వ‌ర్తిస్తుంది. ప్ర‌తి సంవ‌త్స‌రం ద‌స‌రా/పూజ సెల‌వు దినాల‌ కు ముందు అర్హ‌త క‌లిగిన రైల్వే ఉద్యోగుల‌ కు పిఎల్‌బి చెల్లింపు జ‌రుగుతుంది. మంత్రివ‌ర్గం నిర్ణ‌యాన్ని ఈ సంవ‌త్స‌రం కూడా సెల‌వుల క‌న్నా ముందే అమ‌లుప‌ర‌చ‌వ‌ల‌సివుంటుంది. 2017-18 సంవ‌త్స‌రం లో 78 రోజుల వేత‌నానికి స‌మాన‌మైన పిఎల్‌బి ని చెల్లించ‌డం జ‌రుగుతుంది. త‌ద్వారా రైల్వేల ప‌ని తీరును మెరుగుప‌ర‌చే దిశ‌గా ఉద్యోగులలో ప్రేర‌ణ‌ ను రగిలించవ‌చ్చ‌ునని ఆశిస్తున్నారు. పూర్వ‌రంగం: 1979-80 సంవ‌త్స‌రం లో పిఎల్‌బి ని ప్రారంభించిన భార‌త ప్ర‌భుత్వ తొలి సంస్థ అనే ఖ్యాతి రైల్వేల‌ కు ద‌క్కింది. అప్ప‌ట్లో ఆర్థిక వ్య‌వ‌స్థ మొత్తంమీది ప‌ని తీరు కు మౌలిక‌ మ‌ద్ధ‌తును అందించేది గా రైల్వేలు ఓ ముఖ్య భూమిక ను వహిస్తున్నాయని తలపోయడమైంది. ‘1965 నాటి బోన‌స్ చెల్లింపు చ‌ట్టం’ కోవ‌ లో బోన‌స్ అనే భావ‌న‌ కు బ‌దులు పిఎల్‌బి అనే భావ‌న‌ ను ప‌రిచ‌యం చేయ‌డం వాంఛ‌నీయ‌మ‌ని భావించడం జరిగింది.
ప్రయాగ్‌రాజ్ లోని కుంభ్ ను రేప‌టి రోజు న సంద‌ర్శించ‌నున్న‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు ప్ర‌యాగ్‌రాజ్ లో కుంభ్ ను సంద‌ర్శించ‌నున్నారు. త్రాగునీరు మ‌రియు పారిశుధ్యం మంత్రిత్వ శాఖ కుంభ్ లో నిర్వ‌హించే ‘స్వ‌చ్ఛ్ కుంభ్- స్వ‌చ్ఛ్ ఆభార్’ కార్య‌క్ర‌మం లో ఆయ‌న పాలుపంచుకోనున్నారు. స‌ఫాయీ కార్మ‌చారీల‌ కు, స్వ‌చ్ఛాగ్ర‌హీల కు, పోలీసు సిబ్బంది కి మరియు నావిక్ ల‌కు స్వ‌చ్ఛ్ కుంభ్- స్వ‌చ్ఛ్ ఆభార్ పుర‌స్కారాల‌ ను ప్ర‌ధాన మంత్రి ప్ర‌దానం చేయనున్నారు. స్వ‌చ్ఛ్ సేవా స‌మ్మాన్ లాభాల ప్యాకేజీ కి సంబంధించిన డిజిట‌ల్ అనౌన్స్‌మెంట్ కూడా ఈ కార్య‌క్ర‌మం లో భాగం గా ఉండబోతోంది. ప్ర‌ధాన మంత్రి ఆ త‌రువాత స‌భికుల ను ఉద్దేశించి ప్ర‌సంగిస్తారు. ప్ర‌ధాన‌ మంత్రి త్రివేణీ సంగ‌మం లో ప‌విత్ర స్నానాన్ని ఆచ‌రిస్తారు. ఆయ‌న ప్రయాగ్‌రాజ్ లో స‌ఫాయీ క‌ర్మ‌చారీ లతో ముఖాముఖి సంభాషించ‌నున్నారు. ఈ సంవ‌త్స‌రం ప్ర‌యాగ్‌రాజ్ లో ఏర్పాటు చేసిన కుంభ్ లో ప‌రిశుభ్ర‌త కు మ‌రియు స్వ‌చ్ఛ భార‌త్ కార్య‌క్ర‌మాల‌ కు ఇదివ‌ర‌కు ఎరుగ‌ని విధం గా శ్ర‌ద్ధ వ‌హించడం జరుగుతోంది. స్వ‌చ్ఛ్ కుంభ్ లో కీల‌కమైనటువంటి పాత్ర ను పోషించిన వారిని ప్ర‌ధాన మంత్రి స్వ‌చ్ఛ్ కుంభ్- స్వ‌చ్ఛ్ ఆభార్ అవార్డు ల‌ను ప్ర‌దానం చేయ‌డం ద్వారా సన్మానించనున్నారు.